ผูกขาด!? 4 CEO ยักษ์ใหญ่เทคโนโลยี เข้าให้การต่อสภาคองเกรส - FINNOMENA
“เจฟฟ์ เบซอส”, “ทิม คุก”, “มาร์ค ซัคเคอร์เบิร์ก” และ “ซันดาร์ พิชัย” เข้าให้การต่อสภาคองเกรส เพื่อชี้แจงและตอบข้อซักถามของสมาชิกสภาคองเกรสเกี่ยวกับกรณีการละเมิดข้อห้ามการผูกขาดตลาด ซึ่งมีพฤติกรรมเอาเปรียบธุรกิจขนาดเล็กเพื่อชิงกำไรเป็นของตนเอง
30 ก.ค. 2563

“เจฟฟ์ เบซอส”, “ทิม คุก”, “มาร์ค ซัคเคอร์เบิร์ก” และ “ซันดาร์ พิชัย” เข้าให้การต่อสภาคองเกรส เพื่อชี้แจงและตอบข้อซักถามของสมาชิกสภาคองเกรสเกี่ยวกับกรณีการละเมิดข้อห้ามการผูกขาดตลาด ซึ่งมีพฤติกรรมเอาเปรียบธุรกิจขนาดเล็กเพื่อชิงกำไรเป็นของตนเอง
ซีอีโอของกูเกิล และเฟซบุ๊ก ถูกสภาคองเกรสวิจารณ์หนักหน่วงที่สุดเมื่อเทียบกับคนอื่นๆ โดยนายซันดาร์ พิชัย ซีอีโอของกูเกิล ถูกกล่าวหาว่ากูเกิลขโมยคอนเท้นต์รีวิวจาก Yelp และได้ขู่ที่จะถอด Yelp ออกจากผลการค้นหาหากไม่ยอมให้กูเกิลเข้าถึงข้อมูลนี้ ส่วนเฟซบุ๊กถูกตั้งคำถามเกี่ยวกับการซื้อกิจการของอินสตาแกรมเมื่อปี 2555
โดยสรุปแล้ว กูเกิลตกเป็นประเด็นเรื่องการครองตลาดโฆษณา ส่วนเฟซบุ๊กเป็นเรื่องของการซื้อกิจการ ด้านแอปเปิลถูกตรวจสอบเรื่องการผูกขาดตลาดแอปพลิเคชัน “แอปสโตร์” ขณะที่แอมะเซอนถูกเพ่งเล็งเรื่องการปฏิบัติต่อผู้ขายบุคคลที่สาม
ทั้งนี้ นับว่าเป็นครั้งแรกที่ “เจฟฟ์ เบซอส” ได้เข้าให้การต่อสภาคองเกรส และยังเป็นครั้งแรกที่ซีอีโอของยักษ์ใหญ่เทคโนโลยีทั้ง 4 แห่งจะเข้าให้การพร้อม ๆ กัน อีกด้วย
ที่มา : https://www.cnbc.com/2020/07/29/tech-ceos-testify-before-house-antitrust-subcommittee-recap.html
แท็ก:
แชร์บทความ: